Պաշտոնական այցով Հունաստանում գտնվող ՀՀ Արտաքին գործերի նախարար Էդվարդ Նալբանդյանը, դեկտեմբերի 12-ին Աթենքում հանդիպում է ունեցել հայ «համայնքի ներկայացուցիչների» հետ, ուր չէին հրավիրվել Ռամկավար Ազատական Կուսակցության (ՌԱԿ) ներկայացուցիչները: Սակայն ինչպես հիշատակվում է ՍԴՀԿ Հունաստանի ֆէյսբուքյան էջում, հանդիպման հրավիրված Հնչակյանները ևս անվայել վերաբերման են արժանացել։ Կուսակցության էջից տեղեկանում ենք, որ դեսպանի կողմից պաշտոնապես հանդիպման հրավիրված «ՍԴՀԿ Հունաստանի Վարչություն անդամներին առաջարկվեց նստել սեղանի հետևի շարքերում»։ Ու նաև, որ ՍԴՀԿ ներկայացուցիչենրին «հարցադրումի հերթ» անգամ չի տրվել,հանդիպումը, հիմնականում, վերածելով ՀՅԴ-ի հետ երկխոսության։